CELEX: 62016TN0836
Language: sl
Date: 2016-11-30 00:00:00
Title: Zadeva T-836/16: Tožba, vložena 30. novembra 2016 – Republika Poljska/Komisija

30.1.2017   
            
            
               SL
            
            
               Uradni list Evropske unije
            
            
               C 30/54
            
         Tožba, vložena 30. novembra 2016 – Republika Poljska/Komisija
   (Zadeva T-836/16)
   (2017/C 030/62)
   Jezik postopka: poljščina
   
      Stranki
   
   
      Tožeča stranka: Republika Poljska (zastopnik: B. Majczyna)
   
      Tožena stranka: Evropska komisija
   
      Predloga
   
   Tožeča stranka Sodišču predlaga, naj
   
               —
            
            
               Sklep Komisije z dne 19. septembra 2016 o državni pomoči SA.44351 (2016/C) (ex 2016/EO) – Poljska – poljski davki pri maloprodaji, ki je notificiran pod dokumentarno številko C(2016) 5596, razglasi za ničen, in
            
         
               —
            
            
               Evropski komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v podporo svoji tožbi navaja tri tožbene razloge.
   
               1.
            
            
               Prvi tožbeni razlog: napačna opredelitev poljskega davka pri maloprodaji kot državno pomoč v smislu člena 107(1) PDEU, z očitno napačno presojo pogojev selektivnosti.
               
                           —
                        
                        
                           Za poljski davek pri maloprodaji na prvi pogled ni mogoče šteti, da je selektiven, ker v svoji strukturi ne izkazuje odstopanj od referenčnega sistema, ki je merodajen za ta davek; progresivne davčne stopnje so neločljivi del referenčnega sistema za ta davek.
                        
                     
                           —
                        
                        
                           Tudi ob predpostavki, da obe progresivni davčni stopnji nista sestavni del referenčnega sistema, ki je merodajen za poljski davek pri maloprodaji, bi se domnevalo, da je vsaj najpogosteje uporabljena davčna stopnja sestavni del referenčnega sistema; poleg tega progresivne davčne stopnje niso pomenile izjeme v korist določenih podjetij, ki so bila z vidika glavnega cilja tega davka v podobnem dejanskem in pravnem položaju, kot preostala podjetja.
                        
                     
                           —
                        
                        
                           Progresivne stopnje in prag za davčno osnovo za poljski davek pri maloprodaji so v vsakem primeru združljivi z načelom sorazmernosti.
                        
                     
         
               2.
            
            
               Drugi tožbeni razlog: kršitev člena 13(1) Uredbe (EU) št. 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije in načela sorazmernosti z odreditvijo takojšnjega odloga uporabe progresivnih stopenj poljskega davka pri maloprodaji.
               
                           —
                        
                        
                           Ni bilo razloga za odreditev odloga uporabe, saj naj bi obstajal resen dvom glede selektivnosti poljskega davka pri maloprodaji.
                        
                     
                           —
                        
                        
                           Ni bilo razloga za odreditev odloga uporabe, saj Komisija ni dokazala zadostnih negativnih učinkov uporabe poljskega davka pri maloprodaji.
                        
                     
         
               3.
            
            
               Tretji tožbeni razlog: pomanjkljiva in nezadostna utemeljitev izpodbijanega sklepa
               
                           —
                        
                        
                           Izpodbijani sklep ni primeren in v zadostni meri utemeljen v delu, v katerem se presojajo predpostavke selektivnosti poljskega davka pri maloprodaji.
                        
                     
                           —
                        
                        
                           Izpodbijani sklep ni primeren in ni dovolj utemeljen, v kolikor se z njim odredi takojšen začasni odlog uporabe progresivnih davčnih stopenj za poljski davek pri maloprodaji.